

Broj: 02-1- 743 -1/19

Datum, 30.05.2019. godine

Na osnovu čl. 135. stav (3) i 137. st. (1), (2) i (10) Zakona o visokom obrazovanju ("Službene novine Kantona Sarajevo", broj: 33/17), čl. 104. stav (2), 107. stav (1), 110. i 111. st. (1), (2) i (3) Statuta Univerziteta u Sarajevu (broj: 01-1093-3-1/18 od 28.11.2018. godine), Vijeće Fakulteta političkih nauka Univerziteta u Sarajevu na sjednici održanoj 30.05.2019. godine *donosi*

**ODLUKU**

**O pokretanju postupka za izbor dekana (rukovodioca organizacione jedinice) Fakulteta političkih nauka Univerziteta u Sarajevu za mandatni period 2019 – 2023. godina;**

**Član 1.**

Pokreće se procedura za izbor dekana (rukovodioca organizacione jedinice) Fakulteta političkih nauka Univerziteta u Sarajevu za mandatni period 2019 – 2023. godina;

**Član 2.**

Dekan (rukovodilac organizacione jedinice) se bira na mandatni period od četiri godine, sa mogućnošću još jednog uzastopnog izbora.

**Član 3.**

Za dekana (rukovodioca organizacione jedinice) Fakulteta političkih nauka Univerziteta u Sarajevu može biti izabran kandidat koji treba da ispunjava sljedeće uvjete: da je u radnom odnosu sa punim radnim vremenom na Fakulteta političkih nauka Univerziteta u Sarajevu, da je iz reda akademskog osoblja izabranog u naučnonastavno zvanje redovni profesor, vanredni profesor ili docent, da redovni profesor ispunjava obavezu utvrđenu u članu 94. stav (1) alineja g) Zakona o visokom obrazovanju, da nije predsjednik ili član Upravnog odbora Univerziteta u Sarajevu, da nije politički angažiran u stranačkom rukovodstvu, zakonodavnoj, izvršnoj ili sudskoj vlasti bilo kojeg nivoa, da nije osuđivan za krivično djelo ili da se protiv istog ne vodi krivični postupak.

**Član 4.**

Javni konkurs za izbor dekana (rukovodioca organizacione jedinice) Fakulteta političkih nauka Univerziteta u Sarajevu za mandatni period 2019 – 2023. godina, koji je sastavni dio ove Odluke, biće objavljen 15 dana u dnevnom listu, na web stranici Univerziteta u Sarajevu [www.unsa.ba](http://www.unsa.ba) i na web stranici Fakulteta političkih nauka Univerziteta u Sarajevu [www.fpn.unsa.ba](http://www.fpn.unsa.ba)

**Član 5.**

Odluka stupa na snagu danom donošenja.

**Obrazloženje:**  Shodno obavezi pokretanja procedure za izbor dekana (rukovodioca organizacione jedinice) najranije četiri, a najkasnije tri mjeseca prije isteka mandata rukovodioca organizacione jedinice (30.09.2019.godine), rukovodilac organizacione jednice prof.dr. Šaćir Filandra, zakazao je sjednicu Vijeća Fakulteta, na kojoj je donesena odluka kao u gore navedenom tekstu.

**Dostaviti:**  - Materijal za Vijeće;

 - a/a

 **DEKAN**

 **\_\_\_\_\_\_\_\_\_\_\_\_\_\_\_\_\_\_\_**

 **Prof.dr. Šaćir Filandra**

Akt obradila: Umihana Mahmić

Akt kontrolisao i odobrio: prof.dr. Mirza Smajić